Kommissionens beslutning

af 9. januar 2004

om ændring af beslutning 90/14/EØF, 91/270/EØF, 92/471/EØF, 94/63/EF, 94/577/EF og 2002/613/EF for så vidt angår importbetingelser for tyresæd, æg og embryoner af kvæg og svin samt ornesæd og om ophævelse af beslutning 93/693/EØF

(meddelt under nummer K(2003) 5401)

(EØS-relevant tekst)

(2004/52/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf(1), særlig artikel 8,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjeland(2), særlig artikel 7,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(3), særlig artikel 7,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(4), særlig artikel 17, stk. 3, litra a), og

ud fra følgende betragtninger:

(1) Ved Kommissionens beslutning 90/14/EØF af 20. december 1989 er der opstillet en liste over tredjelande, hvorfra medlemsstaterne kan tillade indførsel af frosset tyresæd(5).

(2) Ved Kommissionens beslutning 91/270/EØF af 14. maj 1991 er der opstillet en liste over tredjelande, hvorfra medlemsstaterne kan tillade indførsel af embryoner af tamkvæg(6).

(3) Ved Kommissionens beslutning 92/452/EØF af 30. juli 1992 er der opstillet en liste over embryonindsamlingsteam, der i tredjelande er godkendt til udførsel af koembryoner til Fællesskabet(7).

(4) Ved Kommissionens beslutning 92/471/EØF af 2. september 1992 er der fastlagt dyresundhedsmæssige betingelser og bestemmelser om udstedelse af sundhedscertifikat ved indførsel af koembryoner fra tredjelande(8).

(5) Ved Kommissionens beslutning 93/693/EØF af 14. december 1993 er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet(9).

(6) Ved Kommissionens beslutning 94/63/EF af 31. januar 1994 er der opstillet en foreløbig liste over tredjelande, hvorfra medlemsstaterne tillader indførsel af sæd, æg og embryoner af får, geder og heste samt æg og embryoner af svin(10).

(7) Ved Kommissionens beslutning 94/577/EF af 15. juli 1994 er der fastlagt dyresundhedsmæssige betingelser og bestemmelser om udstedelse af sundhedscertifikat for indførsel af tyresæd fra tredjelande(11).

(8) Ved Kommissionens beslutning 2002/613/EF af 19. juli 2002 er der fastlagt betingelser for indførsel af ornesæd(12).

(9) På baggrund af de resultater, som Cypern, Estland, Litauen, Letland og Malta har opnået med hensyn til dyresundhed, bør disse lande optages på listen over tredjelande, hvorfra det er tilladt at indføre frosset tyresæd efter beslutning 90/14/EØF.

(10) Derfor bør Cypern, Estland, Litauen, Letland Malta og Slovenien optages på listen over tredjelande, hvorfra det er tilladt at indføre tyresæd på de betingelser, der er fastlagt i beslutning 94/577/EF.

(11) På baggrund af de resultater, som Cypern, Estland, Litauen, Letland, Malta og Slovenien har opnået med hensyn til dyresundhed, bør disse lande optages på listen over tredjelande, hvorfra det er tilladt at indføre embryoner af tamkvæg efter beslutning 91/270/EØF.

(12) Derfor bør Cypern, Estland, Litauen, Letland, Malta og Slovenien optages på listen over tredjelande, hvorfra det er tilladt at indføre embryoner af tamkvæg på de betingelser, der er fastlagt i beslutning 92/471/EØF.

(13) På baggrund af de resultater, som Tjekkiet, Estland, Litauen, Letland, Malta, Polen og Slovakiet har opnået med hensyn til dyresundhed, bør disse lande optages på listen over tredjelande, hvorfra det er tilladt at indføre ornesæd efter beslutning 2002/613/EF.

(14) Beslutning 90/14/EØF, 91/270/EØF, 92/452/EØF, 92/471/EØF, 94/63/EF, 94/577/EF og 2002/613/EF bør derfor ændres i overensstemmelse hermed.

(15) Siden direktiv 2003/43/EF trådte i kraft, er der udarbejdet og ajourført lister over tyrestationer og sædbanker i tredjelande, hvorfra medlemsstaterne skal tillade indførsel af tyresæd, i overensstemmelse med artikel 9, stk. 1, i direktiv 88/407/EØF, og de er offentliggjort på Kommissionens websted. Derfor er listerne over godkendte tyrestationer i beslutning 93/693/EØF forældet.

(16) Beslutning 93/693/EØF bør derfor ændres i overensstemmelse hermed.

(17) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 90/14/EØF ændres som angivet i bilag I til nærværende beslutning.

Artikel 2

Bilaget til beslutning 91/270/EØF ændres som angivet i bilag II til nærværende beslutning.

Artikel 3

Oplysningerne om Tjekkiet, Ungarn og Slovakiet i bilaget til beslutning 92/452/EØF udgår fra den dato, hvor disse tiltrædende lande bliver medlemmer af Fællesskabet.

Artikel 4

Del II i bilag A til beslutning 92/471/EØF ændres som angivet i bilag III til nærværende beslutning.

Artikel 5

Beslutning 93/693/EF ophæves.

Artikel 6

Del III i bilaget til beslutning 94/63/EF ændres som angivet i bilag IV til nærværende beslutning.

Artikel 7

Del II i bilag A til beslutning 94/577/EF ændres som angivet i bilag V til nærværende beslutning.

Artikel 8

1. Bilag I, II, III og IV til beslutning 2002/613/EF ændres som angivet i bilag VI til nærværende beslutning.

2. Oplysningerne om Cypern, Ungarn og Slovenien i bilag V til beslutning 2002/613/EF udgår fra den dato, hvor disse tiltrædende lande bliver medlemmer af Fællesskabet.

Artikel 9

Denne beslutning anvendes fra den 19. januar 2004.

Artikel 10

Denne beslutning er rettet til medlemsstaterne.

Udfærdiget i Bruxelles, den 9. januar 2004.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10. Senest ændret ved direktiv 2003/43/EF (EUT L 143 af 11.6.2003, s. 23).

(2) EFT L 302 af 19.10.1989, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(3) EFT L 224 af 18.8.1990, s. 62. Senest ændret ved forordning (EF) nr. 806/2003.

(4) EFT L 268 af 14.9.1992, s. 54. Senest ændret ved forordning (EF) nr. 1398/2003 (EUT L 198 af 6.8.2003, s. 3).

(5) EFT L 8 af 11.1.1990, s. 71. Senest ændret ved beslutning 2003/152/EF (EUT L 59 af 4.3.2003, s. 28).

(6) EFT L 137 af 29.5.1991, s. 56. Senest ændret ved beslutning 96/572/EF (EFT L 250 af 2.10.1996, s. 20).

(7) EFT L 250 af 29.8.1992, s. 40. Senest ændret ved beslutning 2003/688/EF (EUT L 251 af 3.10.2003, s. 19).

(8) EFT L 270 af 15.9.1992, s. 27. Senest ændret ved beslutning 96/572/EF.

(9) EFT L 320 af 22.12.1993, s. 35. Senest ændret ved beslutning 2003/152/EF.

(10) EFT L 28 af 2.2.1994, s. 47. Senest ændret ved beslutning 2001/734/EF (EFT L 275 af 18.10.2001, s. 19).

(11) EFT L 221 af 26.8.1994, s. 26. Senest ændret ved beslutning 1999/495/EF (EFT L 192 af 24.7.1999, s. 56).

(12) EFT L 196 af 25.7.2002, s. 45. Senest ændret ved Kommissionens beslutning 2003/15/EF (EFT L 7 af 11.1.2003, s. 90).

BILAG I

Bilaget til beslutning 90/14/EØF affattes således:

"BILAG

Liste over tredjelande, hvorfra medlemsstaterne tillader indførsel af tyresæd

>TABELPOSITION>"

BILAG II

Bilaget til beslutning 91/270/EØF affattes således:

"BILAG

Liste over tredjelande, hvorfra medlemsstaterne tillader indførsel af embryoner af tamkvæg

>TABELPOSITION>"

BILAG III

Del II i bilag A til beslutning 92/471/EØF affattes således:

"DEL II

Liste over lande, som må anvende modellen til sundhedscertifikatet i del I i bilag A

>TABELPOSITION>"

BILAG IV

Del III i bilaget til beslutning 94/63/EF affattes således:

"DEL III Liste over tredjelande, hvorfra medlemsstaterne tillader indførsel af æg og embryoner af svin

Tredjelande, hvorfra import af ornesæd er tilladt i overensstemmelse med beslutning 2002/613/EF."

BILAG V

Del II i bilag A til beslutning 94/577/EF affattes således:

"DEL II

Liste over lande, som må anvende modellen til sundhedscertifikatet i del I i bilag A

>TABELPOSITION>"

BILAG VI

I bilagene til beslutning 2002/613/EF foretages følgende ændringer:

1. Bilag I affattes således:

"BILAG I

>TABELPOSITION>"

2. Afsnit II affattes således:

"BILAG II

>TABELPOSITION>"

3. I overskriften i bilag III udgår "(Canada, New Zealand, USA)".

4. I overskriften i bilag IV udgår "(Schweiz, Ungarn, Cypern, Slovenien)".